iLaw: เรื่องของ ธเนศ จำเลยผู้ป่วยจิตเภทในคดี 112 และการพิจารณาคดีลับ
คดีมาตรา 112 ของ ธเนศ (นามสมมติ) ไม่ใช่คดีใหญ่โตทางการเมืองและไม่เป็นที่รู้จักนัก เขาเป็นคนตัวเล็กๆ ที่ไม่มีฐานะทางเศรษฐกิจ ทางสังคม หรือไม่มีสติสัมปชัญญะที่สมบูรณนักธเนศ ถูกทหารและตำรวจบุกไปจับที่บ้านในเวลาเช้ามืด ของวันที่ 2 กรกฎาคม 2557 ถูกกล่าวหาว่า ในปี 2553 เขาเป็นคนส่งอีเมล์ไปยังผู้รับ 1 คน ในอีเมลมีลิงก์ไปยัง sanamluangดอทblogspot ซึ่งมีข้อความผิดมาตรา 112 อยู่ในลิงก์นั้นธเนศ รับสารภาพว่าเป็นคนส่งอีเมลจริง แต่ที่ทำไปเพราะได้ยินเสียงแว่วอยู่ในหูตลอดว่าให้ส่งอีเมลเพื่อช่วยคนเสื้อแดง จนปัจจุบันนี้เสียงแว่วก็ยังคงดังอยู่ และ ธเนศ ยังบอกกับทุกคนที่เขาคุยด้วยว่า ตลอดช่วงเวลา 20-30 ปีในชีวิตของเขา เขาถูกกลั่นแกล้งโดยข้าราชบริพารของราชสำนักมาโดยตลอด เช่น เมื่อขี่จักรยานไปที่ไหนก็จะมีคนเอาก้อนหินมาวางขวางทาง หรือเมื่อย้ายที่พักข้างห้องก็จะเคาะฝาห้องเสียงดัง หรือเมื่อย้ายที่ทำงานก็จะถูกยุแหย่ให้คนที่ทำงานไม่ชอบหน้า หรือเคยถูกคนขโมยของ และรู้สึกเหมือนถูกจับจ้องมอง ถูกคิดร้ายอยู่ตลอดเวลาทนายความแถลงต่อศาลถึงอาการป่วยทางจิต และขอให้ศาลยกฟ้อง เนื่องจากจำเลยมีอาการป่วย กระทำการไปโดยไม่สามารถควบคุมตัวเองได้ดูรายละเอียดคดีของ ธเนศ ได้ที่ธเนศ เปิดเว็บไซต์ขายของทางอินเทอร์เน็ต อยู่กับพี่สาวที่บ้านในจังหวัดเพชรบูรณ์ วันที่ถูกจับถูกเจ้าหน้าที่ยึดสมุดบัญชีธนาคารซึ่งมีเงินอยู่ 80000 บาทไปด้วย หลังถูกจับกุมตัว ตั้งข้อกล่าวหา ก็ถูกฝากขังที่เรือนจำพิเศษกรุงเทพมาตลอดและไม่มีเงินสำหรับยื่นประกันตัวก่อนถูกจับกุม ธเนศ ไม่เคยเข้ารับการตรวจอาการทางจิต ไม่เคยยอมไปหาหมอ เพราะเขาเชื่อว่าสิ่งต่างๆ เกิดขึ้นกับเขาจริงๆ เรือนจำพิเศษกรุงเทพตรวจพบอาการจึงส่งตัวให้สถาบันกัลยาณ์ราชนครินทร์วินิจฉัยและมีผลตรวจออกมาเมื่อวันที่ 24 พฤศจิกายน 2557 ว่า ป่วยเป็นโรคจิตหวาดระแวง (F20.0 Paranoid Schizophrenia) และมีอารมณ์เศร้าร่วมด้วย ปัจจุบันสามารถต่อสู้คดีได้8 ธันวาคม 2557 หลังส่งตัวฟ้องต่อศาลแล้ว พี่สาวของ ธเนศ จึงขอสมุดบัญชีที่ถูกยึดไปคืนจากตำรวจเพื่อเบิกเงิน 80000 บาทออกมา และทำสัญญายืมเงินคนอื่นอีก 120000 บาท รวมได้ 200000 บาท เพื่อยื่นประกันตัวต่อศาลอาญาพร้อมใบรับรองแพทย์ศาลอาญามีคำสั่ง ไม่ให้ประกันตัวด้วยเหตุผลว่า เรือนจำพิเศษกรุงเทพมหานคร รายงานผลการตรวจรักษา พบว่าจำเลยป่วยเป็นโรคจิตหวาดระแวง แต่สามารถต่อสู้คดีได้ หากการเจ็บป่วยดังกล่าวทวีความรุนแรงถึงขั้นที่สถานคุมขังจะดูแลความปลอดภัยแก่ชีวิตของจำเลยได้แล้ว ย่อมต้องดำเนินการส่งตัวจำเลยให้แพทย์ทำการรักษาในขั้นตอนตามพระราชบัญญัติราชทัณฑ์ต่อไปทั้งที่ก่อนหน้านี้คดีมาตรา 112 ที่จำเลยกระทำความผิดไปเพราะมีอาการทางจิต อย่างน้อยสองคดี คือ คดีของบัณฑิตและฐิตินันท์ศาลก็อนุญาตให้จำเลยได้ประกันตัวระหว่างการพิจารณาคดี เมื่อพิจารณาแล้วเห็นว่าจำเลยมีอาการป่วยทางจิต ก็พิพากษาให้ส่งตัวไปรักษา และรอการลงโทษจำคุกไว้ปัจจุบัน ธเนศ ยังถูกคุมขังอยู่ที่เรือนจำพิเศษกรุงเทพฯ ศาลนัดพร้อมวันที่ 23 มีนาคม 2558 และนัดสืบพยาน คือ ผู้กล่าวหา พนักงานสอบสวน และแพทย์ผู้ตรวจรักษา วันที่ 8 พฤษภาคม 2558 ซึ่งเป็นการพิจารณาคดีโดยลับ ผู้ไม่เกี่ยวข้องกับคดีเข้าฟังไม่ได้ที่มา : 
คดีมาตรา 112 ของ ธเนศ (นามสมมติ) ไม่ใช่คดีใหญ่โตทางการเมืองและไม่เป็นที่รู้จักนัก เขาเป็นคนตัวเล็กๆ ที่ไม่มีฐานะทางเศรษฐกิจ ทางสังคม หรือไม่มีสติสัมปชัญญะที่สมบูรณนัก ธเนศ
iLaw,จิตเภท,ธเนศ,มาตรา 112,ศาลอาญาพิจารณาคดีลับ,หมิ่นพระบรมเดชานุภาพ